Συντεταγμένες: 41°40′47.10″N 42°39′13.79″E﻿ / ﻿41.6797500°N 42.6538306°E﻿ / 41.6797500; 42.6538306

Η Ιερά Μονή Ζάρζμα
Η **Μονή Μεταμόρφωσης του Ζάρζμα** ( γεωργιανά: ზარზმის მონასტერი*)* είναι μια μεσαιωνική Ορθόδοξη Χριστιανική μονή που βρίσκεται στο χωριό Ζάρζμα, στο μχάρε Σάμτσχε-Τζαβαχέτι, στη νοτιοδυτική Γεωργία. 

Το μοναστήρι του Ζάρζμα βρίσκεται στην δασώδη κοιλάδα του ποταμού Κβαμπλιάνι του δήμου Αντιγένι, 30 χλμ δυτικά της πόλης Αχαλτσίχ. Πρόκειται για κτιριακό συγκρότημα με κυρίαρχα μία θολωτή εκκλησία και ένα καμπαναριό, ένα από τα μεγαλύτερα στη Γεωργία. 

Άποψη της Μονής
Η παλαιότερη εκκλησία του συγκροτήματος πιθανότατα χτίστηκε τον 8ο αιώνα από τον μοναχό Σεραπίων, του οποίου η ζωή συνδέεται με το αγιογραφικό μυθιστόρημα του Βασιλείου του Ζάρζμα. Σύμφωνα με τις πηγές του, ο σπουδαίος ευγενής Γκιόργκι Χορχανέλι έκανε μία σημαντική δωρεά - με συμπεριλαμβανόμενα χωριά και κτήματα - στο μοναστήρι. Ωστόσο, το υπάρχον οικοδόμημα χρονολογείται από τις αρχές του 14ου αιώνα. Η κατασκευή του χρηματοδοτήθηκε από τον Μπέκα Α' Ζακέλι, Πρίγκιπα του Σάμτσχε και Ανώτατου Μανδάτωρ της Γεωργίας. Το μόνο που διασώθηκε από το παλαιότερο κτίριο της μονής ήταν μία γεωργιανή επιγραφή από τα τέλη του 10ου αιώνα η οποία τοποθετήθηκε στην αψίδα εισόδου του παρεκκλησίου. Η επιγραφή αναφέρεται στη στρατιωτική υποστήριξη που παρείχαν οι Γεωργιανοί ευγενείς στον Βυζαντινό αυτοκράτορα Βασίλειο Β' εναντίον του επαναστάτη στρατηγού Βάρδα Σκληρού το 979.  Το 1544, οι νέοι χορηγοί της μονής - η οικογένεια Χουρσίτζε - ανακαίνισαν το μοναστήρι. 

Αγιογραφίες της Μονής
Οι προσόψεις της εκκλησίας είναι πλούσια διακοσμημένες και το εσωτερικό είναι διακοσμημένο. Εκτός από τους θρησκευτικούς κύκλους των αγιογραφιών υπάρχει μια σειρά προσωπογραφιών του Οίκου των Ζακέλι του 14ου αιώνα καθώς και ιστορικών μορφών του 16ου αιώνα. Μετά την Οθωμανική κατάκτηση της περιοχής τον 16ο αιώνα, το μοναστήρι εγκαταλείφθηκε και ήταν σε κακή κατάσταση μέχρι τις αρχές του 20ου αιώνα που ανακατασκευάστηκε, αλλά ορισμένα από τα μοναδικά χαρακτηριστικά του σχεδίου χάθηκαν στη διαδικασία. 

Επί του παρόντος, το μοναστήρι είναι λειτουργικό και στεγάζει μια κοινότητα Γεωργιανών μοναχών. Είναι επίσης τόπος προσκυνήματος και τουρισμού. 

Ένα μικρότερο αντίγραφο της εκκλησίας του Ζάρζμα, γνωστό ως «Νέο Ζάρμα» (Αχαλί Ζάρμα), βρίσκεται στον ίδιο δήμο κοντά στο Αμπαστουμάνι. Κατασκευάστηκε με εντολή του Μεγάλου Δούκα Γεώργιου Αλεξάδροβιτς, ενός μέλους της Ρωσικής αυτοκρατορικής οικογένειας, από τον αρχιτέκτονα Όττο Τζάκομπ Σϊμονς της Τιφλίδας, την περίοδο 1899 -1902, και συνδύαζε μεσαιωνικά Γεωργιανά σχέδια με τις σύγχρονες του καιρού αρχιτεκτονικές μορφές. Οι τοιχογραφίες του εσωτερικού είναι έργα του Ρώσου ζωγράφου Μιχαήλ Νεστέροφ .

Αναφορές
--------

1. 1 2  (Γεωργιανά) Zakaraia, Parmen (1981), ქართული ცენტრალურ-გუმბათოვანი არქიტექტურა XI-XVIII სს. (*Georgian centrally-planned domed architecture of the 11th-18th centuries*). Tbilisi: pp. 56-88.
2. ↑  Holmes, Catherine (2005), *Basil II and the Governance of Empire (976-1025)*, p. 242. Oxford University Press,
3. ↑  New Zarzma Αρχειοθετήθηκε 2011-07-21 στο Wayback Machine.. Abastumani Tourism Association. Retrieved on July 2, 2009

Εξωτερικοί σύνδεσμοι
--------------------

* Η ιστοσελίδα του μοναστηριού του Ζάρζμα
* Το μοναστήρι Zarzma, ιστοσελίδα του Κοινοβουλίου της Γεωργίας
* Adigeni.com: Ο οδηγός για το Αντιγένι και το Ζάρζμα


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 153748594
* LCCN: n92053864

 |

 |